**ซาโตรุ โนดะ** (ญี่ปุ่น: 野田サトル; โรมาจิ: *Noda Satoru*) เป็นนักเขียนการ์ตูนชาวญี่ปุ่น มีชื่อเสียงในฐานะเจ้าของผลงานซีรีส์มังงะเรื่อง *โกลเดนคามุย* ซึ่งชนะเลิศรางวัลมังงะไทโชในปี พ.ศ. 2559 และรางวัลวัฒนธรรมเทซูกะ โอซามุในปี พ.ศ. 2561

ชีวประวัติ
----------

โนดะเกิดที่คิตะฮิโรชิมะ จังหวัดฮกไกโด ประเทศญี่ปุ่น ปู่ทวดของเขาเป็นผู้ตั้งฐานทัพทางทหารในฮกไกโดและเป็นทหารผ่านศึกในสงครามรัสเซีย-ญี่ปุ่น โนดะตั้งชื่อตัวละครเอกของซีรีส์มังงะเรื่อง*โกลเดนคามุย*ตามชื่อของปู่ทวด หลังจากย้ายไปโตเกียวเมื่ออายุ 23 ปี ก็เข้าสู่วงการมังงะในฐานะผู้ช่วยนักเขียนการ์ตูน โนดะเป็นผู้ช่วยของมิตสึโร คูโบะเป็นเวลาสองปี และต่อมาทำงานกับยาซูยูกิ คูนิโตโมะ [ja] โนดะเปิดตัวในฐานะนักเขียนการ์ตูนในปี พ.ศ. 2546 ด้วยมังงะเรื่องสั้นชื่อเรื่องว่า *เคียวโกะซัง โนะ เคียว โตะ อิอุ เคียว* (ญี่ปุ่น: 恭子さんの凶という今日; โรมาจิ: *Kyōko-san no Kyō to iu Kyō*) ตีพิมพ์ในนิตยสาร*ยังแมกกาซีนรายเดือน [jp]* เรื่องสั้นเรื่องที่สองในปี พ.ศ. 2559 ชื่อเรื่องว่า *โกรี วะ มาเอะ ชิกะ มูกาไน* (ญี่ปุ่น: ゴーリーは前しか向かない; โรมาจิ: *Gōrī wa Mae Shika Mukanai*) ได้รับรางวัลรางวัลชิบะเท็ตสึยะ [ja] ในสาขาศิลปินรุ่นเยาว์

หลังจากทำงานเป็นผู้ช่วยนักเขียนการ์ตูนมาเกือบสิบปี โนดะจึงได้เปิดตัวซีรีส์มังงะในปี พ.ศ. 2554 ด้วยเรื่อง *ซูปินามาราดะ!* ตีพิมพ์ในนิตยสาร*ยังจัมป์รายสัปดาห์* หลัง*ซูปินามาราดะ!* ไม่ประสบความสำเร็จในทางการค้า โนดะจึงใช้เวลาหนึ่งปีก่อนที่จะเริ่มซีรีส์ต่อไปคือ*โกลเดนคามุย* ในปี พ.ศ. 2557 ซีรีส์มังงะเรื่องนี้ประสบความสำเร็จทางการค้าและได้รับการกล่าวถึงอย่างแพร่หลาย ซีรีส์มังงะชนะรางวัลมังงะไทโชในปี พ.ศ. 2559 และรางวัลวัฒนธรรมเทซูกะ โอซามุในปี พ.ศ. 2561 หลังจากเรื่อง*โกลเดนคามุย*อวสานในปี พ.ศ. 2565 โนดะประกาศว่าตนจะเขียนเรื่อง*ซูปินามาราดะ!* อีกครั้ง

เกี่ยวกับชีวิตส่วนตัวของโนดะนั้นมีข้อมูลไม่มาก แม้ว่าเขาจะยังคงสถานะออนไลน์บนอินเทอร์เน็ตและถูกสัมภาษณ์โดยสื่อมวลชนเกี่ยวกับงานของเขา แต่เขาก็ไม่ได้ปรากฏตัวต่อสาธารณะ เมื่อได้รับรางวัลมังงะไทโชในปี พ.ศ.2559 บรรณาธิการเป็นตัวแทนมารับรางวัล ส่วนโนดะส่งเพียงข้อความเสียงมากล่าวรับรางวัล

ผลงาน
-----

### ซีรีส์

* *ซูปินามาราดะ!* ตีพิมพ์ในนิตยสาร*ยังจัมป์รายสัปดาห์* (พ.ศ. 2554–2555)
* *โกลเดนคามุย* ตีพิมพ์ในนิตยสาร*ยังจัมป์รายสัปดาห์* (พ.ศ. 2557–2565)

### เรื่องสั้น

* *เคียวโกะซัง โนะ เคียว โตะ อิอุ เคียว* (ญี่ปุ่น: 恭子さんの凶という今日; โรมาจิ: *Kyōko-san no Kyō to iu Kyō*) ตีพิมพ์ในนิตยสาร*ยังแมกกาซีนรายเดือน [jp]* (พ.ศ. 2546)
* *โกรี วะ มาเอะ ชิกะ มูกาไน* (ญี่ปุ่น: ゴーリーは前しか向かない; โรมาจิ: *Gōrī wa Mae Shika Mukanai*) ตีพิมพ์ในนิตยสาร*ยังแมกกาซีนรายเดือน* (พ.ศ. 2549)

อ้างอิง
-------

1. ↑  「ゴールデンカムイ」特集 野田サトル×町山智浩対談 - コミックナタリー 特集・インタビュー. *Comic Natalie* (ภาษาญี่ปุ่น). 20 September 2017. สืบค้นเมื่อ 7 December 2019.
2. ↑  苫小牧舞台の高校アイスホッケー漫画「スピナマラダ！」 あすから週刊ヤングジャンプで連載. *Tomakomai Mimpo* (ภาษาญี่ปุ่น). 13 July 2011. คลังข้อมูลเก่าเก็บจากแหล่งเดิมเมื่อ 1 May 2013. สืบค้นเมื่อ 8 December 2019.
3. ↑  『ゴールデンカムイ』野田サトルインタビュー 「もっと変態を描かせてくれ！」複雑なキャラクターが作品をおもしろくする!!. *Kono Manga ga Sugoi!* (ภาษาญี่ปุ่น). 11 January 2016. สืบค้นเมื่อ 8 December 2019.
4. 1 2  "Exhibition – Golden Kamuy". *Manga, Ties and Bonds* (ภาษาอังกฤษ). Agency for Cultural Affairs. สืบค้นเมื่อ 20 April 2022.
5. ↑  野田サトル. *Comic Natalie* (ภาษาญี่ปุ่น). สืบค้นเมื่อ 8 December 2019.
6. ↑  Pineda, Rafael Antonio (28 April 2022). "Golden Kamuy's Satoru Noda Relaunches Supinamarada! Ice Hockey Manga". *Anime News Network*. สืบค้นเมื่อ 29 April 2022.

แหล่งข้อมูลอื่น
---------------

* บล็อกอย่างเป็นทางการ (ในภาษาญี่ปุ่น)
* ซาโตรุ โนดะ บน ทวิตเตอร์ (ในภาษาญี่ปุ่น)
* Satoru Noda ที่เครือข่ายข่าวอนิเมะ

| * ด
* ค
* ก
*โกลเดนคามุย* โดย ซาโตรุ โนดะ |
| --- |
| 
* ตัวละคร
* รายชื่อตอนมังงะ
* รายชื่อตอนอนิเมะ
	+ ฤดูกาลที่ 1
	+ 2
	+ 3
	+ 4

 |